text: Ild i køkkenet
  27 marts 2013 kl. 07.52
  En bøde og en sod- og vandskadet lejlighed. Det blev resultatet, da en beboer i Sjællandsgade i Esbjerg tirsdag aften glemte at holde øje med en frituregryde med kogende olie.
  Flammer stod op af gryden, og beboere var ikke i stand til at slukke dem.
  I stedet forlod han lejligheden for at advare de andre beboere i ejendomme.
  Branden bredte sig imidlertid ikke yderligere, og brandvæsenet fik hurtigt slået den ned.
  Beboeren får nu en bøde, fordi han ikke havde opsyn med frituregryden. Han skal også i gang med at istandsætte lejligheden, der er blevet sod- og vandskadet.
  Det planlagte måltid bestående af forårsruller blev aldrig til noget.
  